**Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2016**

Podľa § 18f, ods. 1, písmeno e, zákona č,369/1990 Zb., o obecnom zriadení v znení neskorších zmien a doplnkov predkladám Obecnému zastupiteľstvu v Sihelnom Správu a vyhodnotenie plánu kontrolnej činnosti hlavného kontrolóra o výsledkoch kontrolnej činnosti za polrok 2016. Kontrola bola vykonávaná počas pracovného času na Obecnom úrade, v príspevkovej organizácii, materskej škôlke a školskej jedálni.

**Rozsah kontrolnej činnosti kontrolóra bol orientovaný na nasledovné oblasti:**

**Inventarizácia peňažných prostriedkov obce, príspevkovej org., MŠ, ŠJ - 2x** Inventarizácia pokladne v hotovosti bola vykonaná finančná kontrola dvakrát za polrok, nebol zistený rozdiel medzi hotovosťou a zostatkom v pokladničných knihách. Zostatky k 31. 12. boli odvedené na účet obce Sihelné a pokladne boli vynulované. Kontrola bola ukončená správou a predložená na obecnom zastupiteľstve dňa 10. 2. 2017

**Kontrola plnenia uznesení Obecného zastupiteľstva v Sihelnom**

Kontrola bola zrealizovaná za obdobie: od 1. 1. 2015 do 31. 12. 2016. Cieľom kontroly: bolo zistiť plnenie uznesení Obecného zastupiteľstva v Sihelnom za obdobie dvoch rokov

Kontrolou bolo zistené:

Uznesenie zo dňa 30. 1. 2015 - OZ neukladá uznesenie na splnenie

Uznesenie zo dňa 17. 3. 2015 - OZ neukladá uznesenie na splnenie

Uznesenie zo dňa 12. 6. 2015 - OZ ukladá predložiť kúpnu zmluvu na parcelu 1608/2 v k. ú. Sihelné, ktorá je vo vlastníctve Obce Sihelné - uznesenie splnené

- napísať oficiálnu sťažnosť na riešenie situácie na cestách v obci Sihelné pri výkopových prácach kanalizácie – uznesenie splnené

- vyhlásiť v miestnom rozhlase, kde je možné vyviesť nepotrebný a škodlivý odpad - uznesenie splnené

Uznesenie zo dňa 7. 9. 2015 - OZ ukladá účtovníčke predložiť vyúčtovanie financií z centra voľného času – uznesenie splnené

- napísať sťažnosť na riešenie situácie na cestách v obci Sihelné pri výkopových prácach kanalizácie – uznesenie splnenie

- vyzvať najväčších neplatičov nájmu, aby uhradili svoje nedoplatky – uznesenie splnené

Uznesenie zo dňa 16. 11. 2015 - OZ ukladá preveriť informácie o neplatičoch a platení energie v telocvični a poslanci rozhodnú o odpustení poplatku klubu aerobik – uznesenie splnené

Uznesenie zo dňa 18. 12. 2015 - OZ ukladá vyzvať občanov, ktorí odoberajú vodu z obecného vodovodu, aby prišli podpísať zmluvu o odbere vody- uznesenie splnené, ale občania neprišli podpísať zmluvu o odbere vody, vodomery sú zakúpené, ale nie sú namontované ani v hotel Beskydy

Uznesenie zo dňa 29. 1. 2016 - OZ ukladá p. Gluchovi a p. Grižákovi predložiť žiadosť podpísanú obidvoma stranami a platný geometrický plán na danú parcelu – nebol záujem predložiť žiadosť ani geometrický plán od menovaných

- predložiť približný rozpočet na organizovanie oslavy 90. Výročia DZH Sihelné – uznesenie splnené dňa 23. 9. 2016

Uznesenie zo dňa 18. 3. 2016 – OZ ukladá upovedomiť všetkých neplatičov na nájme, aby si do konca apríla 2016 vyrovnali všetky podlžnosti – uznesenie splnené

Uznesenie zo dňa 27. 5. 2016 – OZ ukladá dať právnikovi skontrolovať nájomnú zmluvu medzi obcou Sihelné a Združením bývalých urbariaristov – uznesenie splnené

- napísať Združeniu bývalých urbariaristov na odkúpenie pozemku pri gatry v lokalite Lengy - uznesenie nesplnené

- pozvať na najbližšie zasadanie obecného zastupiteľstva právnika a výbor Združenia bývalých urbariaristov obce Sihelné a zistiť stanovy – uznesenie splnené, výbor bol prítomný, právnik poslal vyjadrenie, ale stanovy neboli predložené

Uznesenie zo dňa 23. 9. 2016 – OZ ukladá vyplatiť pohľadávky voči Združeniu bývalých urbariaristov obce Sihelné, ktoré vyplývajú z nájomnej zmluvy č. 1/2011 – uznesenie nesplnené

Uznesenie zo dňa 16. 12. 2016 – OZ ukladá doplatiť nájom v sume 530 € za päť rokov prenájmu pozemku podľa zmluvy č. 1/2011 Združeniu bývalých urbariaristov obce Sihelné pozemkové spoločenstvo – uznesenie nesplnené

- pozvať na najbližšie zasadanie Obecného zastupiteľstva kompetentných pracovníkov Oravskej vodárenskej spoločnosti, a. s. Dolný Kubín ohľadom preriešenia zmluvy o spoločnom financovaní a o vzájomných právach a povinnostiach pri asfaltovaní ciest – uznesenie splnené

- poslať oznámenie Združeniu bývalých urbariaristov obce Sihelné, že nájomná zmluva č. 1/2011 je pre obec platná – uznesené splnené

Kontrola bola ukončená návrhom správy a predložená obecnému zastupiteľstvu dňa 10. 2. 2017

**Kontrola na úseku sociálnych služieb**

Kontrola bola zrealizovaná za obdobie: od 1. 1. 2016 do 30. 9. 2016. Cieľom kontroly: bolo zistiť rozsah poskytovania sociálnych služieb a o spôsobe a výške úhrad za sociálne služby v obci Sihelné.

Kontrolou bolo zistené:Zameranie kontroly bolo na dodržiavanie plnenia Všeobecne záväzného nariadenia obce Sihelné č. 1/2010 o určení postupu, podmienok a výške úhrady pri poskytovaní sociálnych služieb obce Sihelné, Všeobecne záväzného nariadenia Obce Sihelné č. 2/2013 o poskytovaní jednorazovej finančnej výpomoci. Opatrovateľskú službu pre obec Sihelné vykonáva Spišská katolícka charita so sídlom v Spišskej Novej Vsi, pracovisko Námestovo. Opatrovateľská služba sa poskytuje v domácnosti občana v pracovných dňoch v čase od 7.00 hod. do 15.00 hod. prostredníctvom opatrovateľov, s ktorými poskytovateľ opatrovateľskej služby uzatvára pracovnoprávny vzťah. Príspevok Spišskej charite na opatrovateľskú činnosť bol poskytovaný každý mesiac v sume 350 €, ostatné náklady hradí prenajímateľ. Ukončenie zmluvy nastalo úmrtím prenajímateľa opatrovateľskej služby. Starostlivosť o blízku osobu si naši občania vybavujú samostatne cez Úrad práce soc. vecí a rodiny. Obec nezabezpečovala v roku 2016 opatrovateľskú službu pre občanov Obce, ale v roku 2015 požiadal jeden občan o vybavenie poskytovania sociálnej služby v špecializovanom zariadení pre seniorov. Obec zabezpečila umiestnenie žiadateľa do špecializovaného zariadenia. Z obce sú v takýchto zariadeniach traja naši občania. V spisovej agende sa nachádzali nasledovné dokumenty:

- žiadosť o poskytovane sociálnej služby,

- lekársky nález na účely posúdenia odkázanosti na sociálnu službu,

- lekársky posudok - ekonomická kontrola- posúdenie príjmu,

- zmluva o poskytovaní opatrovateľskej sociálnej služby – prijímateľ,

- záznam o odsúhlasení počtu hodín,

- rozhodnutie o odkázanosti fyzickej osoby na poskytnutie sociálnych služieb,

- rozhodnutie o výške starobného dôchodku, potvrdenia o príjme,

- vyhlásenie o majetku fyzickej osoby.

Pri kontrole spisovej agendy bolo zistené, že spisy obsahovali všetky potrebné písomné

náležitosti k poskytovaniu sociálnych služieb a nedošlo k porušeniu právnych predpisov

súvisiacich s predmetom kontroly.

Ostatné: Obec ako osobitný príjemca zabezpečuje vyplácanie rodinných prídavkov z Úradu práce soc. vecí a rodiny, rodine G., K. a R. Vyplácajú sa taktiež dotácie na stravovanie pre deti v HN a dotácie na podporu výchovy k stravovacím návykom dieťaťa ohrozeného sociálnym vylučovaním pre MŠ. Podľa všeobecne záväzného nariadenia Obce Sihelné č. 2/2013 o poskytovaní jednorazovej finančnej výpomoci, bola doručená žiadosť od p. K o prenájom jednoizbového bytu, ktorá žije so svojimi deťmi v hmotnej núdzi. Žiadosť bola schválená na obecnom zastupiteľstve dňa 27. 5. 2016, ale p. K nevyužila možnosť presťahovania. Kontrola bola ukončená správou z kontroly na úseku sociálnych služieb a predložená na obecnom zastupiteľstve dňa 16. 12. 2016

**Kontrola príjmov z prenajatých bytov, nebytových priestorov a obecných strojov**

Kontrolné obdobie od 19. 5. 2016 do 23. 9. 2016 v príspevkovej org. obce Sihelné – Obecné služby. Kontrola bola ukončená návrhom správy a predložená na obecnom zastupiteľstve dňa 23.9. 2016, v ktorej boli zistení neplatiči za byty, nebytové priestory a obecné stroje.

**Kontrola stavu záväzkov a pohľadávok obce k 31. 12. 2016**

Termín kontroly: február 2017

Kontrolovaný objekt: Obecný úrad Sihelné

Kontrolované obdobie: k 31. 12. 2016

Cieľ kontroly:Predmetom vykonanej administratívnej kontroly bolo preverenie stavu pohľadávok a záväzkov obce ku dňu 31. 12. 2016. Obec Sihelné účtuje pohľadávky podľa zákona o účtovníctve č. 431/2002 Z. Z. v znení neskorších predpisov a v zmysle opatrenia Ministerstva financií Slovenskej republiky č. MF/16786/2007-31 znení neskorších opatrení. Evidencia a účtovanie pohľadávok je vykonávaná priebežne na ekonomickom oddelení Obecného úradu v Sihelnom na základe faktúr, zmlúv, predpisov nájomného, platobných výmerov. Úhrady pohľadávok sú priebežne sledované správcami pohľadávok a dlžníci sú upomínaní k splateniu svojho dlhu. Keďže k odstráneniu nedoplatkov nedošlo oproti roku 2015 práve naopak, nastal nárast nedoplatku v roku 2016. Doporučujem vypísať zoznam dlžníkov na obecnú stránku a obnoviť exekučné konanie, ktoré už bolo od roku 2012 do 2013. Uvádzam vývoj nedoplatkov za sledované obdobie. Pohľadávky za komunálny odpad a daňové pohľadávky podliehajú režimu podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a pri ich vymáhaní a riadi osobitnou právnou úpravou - zákonom SNR č. 563/2009 Z.z. o správe daní a poplatkov (daňový poriadok) v znení neskorších predpisov.

**Rozpočtová org. k 31. 12. 2016 eviduje v účtovných výkazoch pohľadávky**:

 **Rok 2016 Rok 2015**

- ostatné pohľadávky (elektrika v januári) 1 789,47 € 1 056,34 € - pohľadávky z nedaňových príjmov (odpad + pes 66 €) 3 575,78 € 2 927,47 €

- pohľadávky z daňových príjmov DzN 2 397,72 € 2 112,14 €

**Rozpočtová org. k 31.12. 2016 eviduje v účtovných výkazoch výšku záväzkov:**

 **Rok 2016 Rok 2015**

- rezervy 780,00 € 780,00 €

- záväzky soc. fond 1 381,02 € 1 132,25 €

- dodávateľom, nevyplatené fa 14 134,34 € 6 787,00 €

- ostatné záväzky, ŠFRB 73 011,72 € 75 133,34 €

- prijaté preddavky - 87,88 €

- záväzok z nájmu bytov, leasing JCB 4 331,91 € 17 242,35 € - iné záväzky 29 951,26 € 1 233,93 €

- zamestnanci 15 991,75 € 13 168,53 €

- zúčtovanie s orgánmi soc. poistenia 10 455,39 € 8 903,70 €

- priame dane, voči daňovému úradu 1 681,98 € 1 323,05 €

- ostatné záväzky 12,44 € 2 800,09 €

- bankové úvery a výpomoci 146 373,61 € 154 340,17 €

- sú to záväzky voči dodávateľom, nevyplatené faktúry príspevkovej org. a iným, ostatné záväzky z nájmu bytov, doplatok za leasing JCB, iné záväzky, preddavky od troch firiem, ktoré sa zúčastnili výberového konania na KD 3 x 9 000 €, ktoré budú vrátené, voči zamestnancom tieto prezentujú zúčtované mzdy a sociálne náklady zamestnancov obce za mesiac december vyplatené v januári, bankové úvery a leasing JCB

**Rozpis bankových úverov a leasingov v obci:**

Úver č. 210416 bol použitý na bočné cesty, mesačná splátka je v sume 663,88 €.

ŠFRB 1% bol použitý na zateplenie bytovky 215, mesačne sa spláca v približnej sume 212,04 €, ktorú tvorí istina a úrok.

ŠTRB 0% bol použitý na nadstavbu bytov v bytovke 215, mesačne sa spláca v sume 212,97 €. Tieto sumy splácajú nájomcovia týchto bytov.

Leazing na nákup JCB mesačná splátka je v sume 1 210,56 €, bude ukončený 15. 4. 2017

**Príspevková org. k 31. 12. 2016 eviduje v účtovných výkazoch pohľadávky:** Sú to pohľadávky: **Rok 2016 Rok 2015** - odberatelia (nezaplatila fa, obec a obyvatelia obce za stroje) 8 503,59 €171,70 € - daň z príjmov 1,39 € 1,39 €

- iné pohľadávky z min. rokov - 400,00 €

**Príspevková org. k 31.12. 2016 eviduje v účtovných výkazoch záväzky:**

 **Rok 2016 Rok 2015**

- záväzky soc. fond 124,99 € 85,55 €

- dodávatelia 288,60 € 441,60 €

- zúčtovanie transferov (majetok vodovod) 274 394,89 € 280 266,89 €

- zamestnanci (zúčtované mzdy za mesiac december v januári) 2 699,89 € 3 001,91 €

- zúčtovanie s orgánmi soc. poistenia 1 790,15 € 1 972,50 €

- priame dane 151,93 € 169,60 €

- daň z pridanej hodnoty DPH 1 119,75 € 2 156,28 €

**Spracovanie štvrťročného prehľadu financií - 2x**

bolo predložené Obecnému zastupiteľstvu dňa 16. 12. 2016 a 10. 2. 2017

**Stav vybavovania sťažností a petícií za 2. polrok 2016**

Podľa Zákona č. 9/2010 Z. z. o sťažnostiach nebolo doručených v centrálnej evidencii za obdobie od júna do decembra 2016 konkrétne písomné sťažnosti. Podnety vybavovania sťažnosti neboli na hlavného kontrolóra obce Sihelné.

**Vypracovanie odborného stanoviska k druhej úprave programového rozpočtu Obce Sihelné** bolo predložené Obecnému zastupiteľstvu 16. 12. 2016

**Vypracovanie odborného stanoviska k prvej úprave rozpočtu príspevkovej organizácie** bolo predložené Obecnému zastupiteľstvu dňa 16. 12. 2016

**Vypracovanie odborného stanoviska k návrhu viacročného programového rozpočtu príspevkovej organizácie na roky 2017-2019** bolo predložené Obecnému zastupiteľstvu 16. 12. 2016

**Vypracovanie odborného stanoviska k návrhu viacročného programového rozpočtu obce Sihelné na roky 2017-2019** bolo predložené Obecnému zastupiteľstvu 16. 12. 2016

**Polročná správa a vyhodnotenie plánu kontrolnej činnosti za obdobie od januára do júna 2016** bola predložená Obecnému zastupiteľstvu dňa 23. 9. 2016

**Vypracovanie návrhu plánu kontrolnej činnosti na I. polrok 2017** bolo predložené Obecnému zastupiteľstvu dňa 16. 12. 2016

**Plán ostatnej činnosti**  **Za polrok 2016 boli vytvorené v obci tieto predpisy:**

VZN č. 2/2016 o podmienkach poskytovania dotácií z prostriedkov Obce Sihelné

VZN č. 3/2016 o zabezpečení odvádzania odpadovej vody verejnou kanalizáciou v k. ú. obce Sihelné v mieste, kde je verejná kanalizácia vybudovaná

 **Kontrola plnenia uznesení Obecného zastupiteľstva** Kontrola plnenia uznesení Obecného zastupiteľstva prijatých od júna do decembra je vždy pred každým zastupiteľstvom hneď po zahájení.

V Sihelnom dňa 9. marca 2017

 Bc. Anna Luscoňová hlavný kontrolór